Document ID: 31997D0684

KOMMISSIONENS BESLUTNING af 10. oktober 1997 om ændring af beslutning 93/195/EØF om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (EØS-relevant tekst) (97/684/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 19, nr. ii), og
ud fra følgende betragtninger:
Efter Kommissionens beslutning 93/195/EØF (2), senest ændret ved beslutning 97/160/EF (3), er genindførsel af heste, der er registreret med henblik på væddeløb, konkurrencer og kulturelle arrangementer efter midlertidig udførsel, begrænset til heste, som har opholdt sig mindre end 30 dage i et tredjeland;
for at lette deltagelse af heste med oprindelse i EF i De Olympiske Lege i Sydney (Australien) i år 2000 og i de forolympiske konkurrencer bør ovennævnte periode udvides til mindre end 90 dage;
for at lette deltagelse af heste med oprindelse i EF i Dubai Racing World-Cup i De Forenede Arabiske Emirater bør ovennævnte periode udvides til mindre end 90 dage;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I beslutning 93/195/EØF foretages følgende ændringer:
1) Artikel 1, tredje led, affattes således:
»- når der er tale om heste, der har deltaget i De Olympiske Lege i Sydney i år 2000 eller i de forolympiske konkurrencer, som opfylder betingelserne i det sundhedscertifikat, hvortil modellen er vist i bilag III.«
2) Bilag III erstattes af bilag I til nærværende beslutning.
3) I artikel 1 indsættes som fjerde led:
»- når der er tale om heste, der har deltaget i Dubai Racing World-Cup, som opfylder betingelserne i det sundhedscertifikat, hvortil modellen er vist i bilag IV.«
4) Bilag II til nærværende beslutning indsættes som bilag IV.
Artikel 2
Denne beslutning er rettet til medlemsstaterne.
Udfærdiget i Bruxelles, den 10. oktober 1997.

Labels: 0
3
6